Бына ул яратҡан Үр башы. Шағир ҡәбере. Назар рухы. Моң бишеге. Был моңдоң аңлатып та булмаған бер үҙенсәлеге бар – шағирҙы тере килеш бер ҙә күрмәгән балалар үҫеп етте. Ниндәй бәхет: улар күңеленә лә күскән бит был сихри моң. Дүртөйлөлә буй еткереп килгән иң йәш быуын шиғриәт һөйөүселәр үҙ иткән уны. Назар ағайҙары хаҡында үҙҙәре шиғыр сығарып, сәхнәнән һөйләйҙәр. Шағир исеме менән аталған фестивалгә шиғриәт ялҡыны ныҡлап күңеленә үтеп ингәндәр йыйыла. Быйыл да шулай булды.